**Előzetes hatásvizsgálat**

**Bánhorváti Községi Önkormányzat Polgármesterének**

**8/2020. (VI.17.) önkormányzati rendelete**

**az Önkormányzat 2019. évi költségvetésének zárszámadásáról szóló rendeletéhez**

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17.§/2/bekezdése alapján az előzetes hatásvizsgálat keretében az alábbi tényezők vizsgálata szükséges:

**Társadalmi-gazdasági hatása:**

A jelen költségvetési rendelet-tervezet összeállításakor értékelésre kerültek mindazon feladatok, amelyek az önkormányzat 2019. évi költségvetésének végrehajtását befolyásolták, teljesítését megalapozták.

A zárszámadási adatok alapján megállapítható, hogy a 2019. évi költségvetésben kitűzött célok, feladatok teljesültek. A kiadásoknál a takarékosság és ésszerű felhasználás volt a jellemző.

**Környezeti, egészségi körülmények:**

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek, a jogszabályok által az önkormányzatok kötelezettségeként meghatározott ágazati feladatokat nem veszélyeztette.

**Adminisztratív terheket befolyásoló hatása:**

A zárszámadási rendelet-tervezet annak mellékletei és szöveges indoklása átfogóan határozták meg a 2019. évi feladatellátásokat, a feladatellátások során felmerülő adminisztratív feladatokat.

**Egyéb hatása:** Nincs

**A rendelet megalkotásának szükségessége:**

Az államháztartásról szóló 2011. évi CXCV. törvény 91.§ (1)-(2) bekezdései, az államháztartásról szóló törvény végrehajtásáról a 368/2011.(XII.31.) Kormányrendelet (Árv.), az államháztartás szervezetei beszámolási és könyvvezetési kötelezettségének sajátosságairól szóló többször módosított 249/2000 (XII.24.) Kormányrendelet 6.§-a alapján megalkotni.

**A rendelet megalkotása elmaradása esetén várható következmények:**

Ennek elmaradása esetén, az önkormányzat nem tenne eleget a törvényi kötelezettségeknek. Ez maga után vonná többek között a normatív állami hozzájárulások esetleges felfüggesztését, zárolását, valamint az előző évi kötelezettség-vállalások teljesítésére nincs jogalap.

**A rendelet alkalmazásához szükséges feltételek:**

A rendelet-tervezet összeállításának tárgyi, személyi, szervezeti feltételei a rendelkezésre álltak.

Bánhorváti, 2020. június 17.

 Dr. Szécsi Ottó

 jegyző